Държавен вестник, бр. 58, 2025 г., стр. 106

СТР.  106	
Д Ъ Р Ж А В Е Н  В Е С Т Н И К 	
БРОЙ  58
Чл. 539. Началникът на караула (придру­
жаващият офицер) има право да ползва слу­
жебни средства за комуникация за доклади 
и донесения на представители на военните 
формирования за контрол на придвижването 
по охраната и движението на транспорта. 
Чл. 540. Заменянето на отделни военно­
служещи (на целия състав) на караула или 
усилването му се извършва със заповед на 
командира (началника) на военното форми­
рование, назначил караула. 
Чл. 541. След завръщането в своето военно 
формирование началникът на караула е длъжен 
да доложи на началника на щаба (командира/
началника) на военното формирование за 
изпълнението на задачата и за изпълнението 
на службата от личния състав от караула, да 
сдаде оръжието, боеприпасите и полученото 
преди заминаването имущество, да се отчете 
за изразходваните парични средства и продо­
волствие, да сдаде постовата ведомост (при­
ложение № 28) и всички останали документи.
Чл. 542. (1) Охраната на отбранителни про­
дукти, превозвани с автомобилен транспорт, 
се организира както при превоз с железопътен 
транспорт, като се осъществява от караули, 
отговарящи за продуктите, и/или от военно­
полицейските формирования. В зависимост 
от условията за превозването, важността и 
опасността на отбранителните продукти един 
пост може да включва до 10 автомобила. 
(2) Началникът на караула е длъжен да 
съдейства на старшия на автомобилната ко­
лона и на офицера, придружаващ транспорта, 
а когато не се назначава придружаващ офи­
цер – на командира (началника) на военното 
формирование, назначен за превозване на 
отбранителните продукти.
(3) По време на движението часовите 
се настаняват в кабините (каросериите) на 
влизащите в състава на поста автомобили: 
единият – на челния, вторият – на средния, 
третият – на последния автомобил. По време 
на почивките на колоната часовите охраняват 
транспорта от двете страни на колоната.
(4) По време на движението и при крат­
ките почивки часовите изпълняват службата 
едновременно, а при продължителни почив­
ки – на смени. Освен изпълнението на общите 
задължения часовият е длъжен:
1. да следи за опазването на превозваните 
отбранителни продукти и да води наблюдение 
встрани от движението;
2. да не допуска пътуването на странични 
лица в автомобилите;
3. да подава при необходимост определените 
сигнали на шофьорите на автомобилите и на 
началника на караула;
4. непрекъснато да наблюдава по време на 
почивките на колоната охраняваните отбра­
нителни продукти, да не допуска странични 
лица до тях, да не разрешава пушенето във 
и паленето на огън в непосредствена близост 
до автомобилите;
5. да допуска с разрешение на началника 
на караула военнослужещи за извършване на 
ремонтни работи по автомобилите.
(5) За увеличаване на охраната и ескорт 
на колоната, превозваща отбранителните 
продукти и/или общоопасни средства, се прив­
личат подвижни наряди на автомобили със 
специален режим на движение от органите 
на служба „Военна полиция“.
(6) В случаите по ал. 5 не по-малко от 
48 часа преди тръгването на колоната коман­
дирите (началниците) на видовете въоръжени 
сили и структури на пряко подчинение на 
министъра на отбраната, отговарящи за от­
бранителните продукти, изпращат заявка до 
служба „Военна полиция“ за увеличаване на 
охраната и ескорт.
(7) Ескортът и охраната при пренасяне на 
парични средства и други материални ценности 
на военното формирование се извършват по 
отделен план, утвърден от командира (начал­
ника) на военното формирование. В него се 
уточняват начинът, особеностите, задълже­
нията и отговорностите на осъществяващите 
ескорта и охраната на финансовите средства 
и други материални ценности. Употребата на 
оръжие става само в съответствие с изисква­
нията на този устав.
Г л а в а  п е т н а д е с е т а
ВЪТРЕШНА СЛУЖБА ПРИ ПРЕВОЗВА­
НЕТО НА ВОЙСКИ И ВОЕННИ ТОВАРИ
Раздел I
Общи положения
Чл. 543. (1) Превозването на военни форми­
рования, отделни команди или отбранителни 
продукти с железопътен, воден, въздушен и 
автомобилен транспорт се извършва с обосо­
бени военни ешелони и транспорти.
(2) Командирът (началникът) на военното 
формирование със своя заповед определя 
условията и реда за превозването с военните 
ешелони и транспорти.
(3) На всеки военен ешелон, транспорт 
и команда се дава номер. Този номер не се 
изменя от пункта за товарене до крайния 
пункт за разтоварване, включително и при 
претоварване от един вид транспорт на друг.
(4) При превозването с въздушен транс­
порт за всеки самолет се комплектува военна 
команда.
(5) Военнослужещ, който е изостанал от 
военния ешелон (команда), е длъжен:
1. да се представи на представителя на 
военните формирования за контрол на прид­
вижването или на началника на гарата (прис­
танището, летището);
2. да уведоми представителя на военните 
формирования за контрол на придвижването